Hogen da lun em bez ma c'hentel iwerzhoneg ivez, ma vez enni tud-deuet dreist-holl (peogwir n'hellan ket da eurioù all ^^). Ha pegen disheñvel ar soñjoù ! N'eo ket souezh, evel  just, dre m'o deus dibabet, hogen evit lod eo ur redi c'hoazh, evit o labour pe traoù a seurt se. Ha plijout a ra ar yezh dezho, keuz o deus na vezañ he desket da vat, pe hec'h implijet muioc'h. Goude ar gentel ez omp bet d'ur chéilidh, en iwerzhoneg penn da benn a-benn lidañ ar gentel ziwezhañ, ma voe enno kanaouennoù hengounel, sonerezh hag un tamm one woman show en iwerzhoneg penn da benn. N'hellan ket lavar em befe komprenet kalz a dra, hogen plijus e oa gwelet eo birvidik ar yaouankiz hag gwelet tud  koshoc'h ivez o kemer plijadur an eil re gant ar re all (lakait amañ un evezhiadenn diwar benn Breizh hag ar speredoù kozh). Kement a dud, bodet dre ar yezh, hag he liamm d'ar sevenadur.